Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 131/14/7712	Svidník, 24.4.2014
EEČ : 2-60-20-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
14.01.2014 v dopoludňajších hodinách na vývodový kontakt L1 hlavného ističa v mrežovej trafostanici nachádzajúcej sa v areáli hospodárskeho dvora bývalého Poľnohospodárskeho družstva vo Fijaši okr. Svidník napojil vodič 2x CY 10 mm a týmto napojil elektrickú prenosnú rozvodnicu pri trafostanici a z tejto potom napojil predlžovací kábel CYSY 3x2,5 mm do osvetlenia do jedného z objektov a do zásuvky 230 V v tomto objekte v ktorom potom používal elektrické ručné náradie a keďže uvedené odberné miesto bolo bez elektromera, neoprávnene tak odoberal elektrickú energiu a obchodnej spoločnosti Východoslovenská distribučná a.s. XXXXX tak spôsobil škodu 613,36 eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ v Giraltovcaich ČVS: ORP-61/GE-SK-2014 z 24.03.2014 bolo začaté trestné stíhanie vo veci prečinu krádeže podľa § 212 ods. 2 písm. e/ Tr. zák.a súčasne bolo pre tento prečin vznesené obvinenie XXXXX, ktorý ho mal spáchať tak, ako to je uvedené vo výroku tohto uznesenia. 
	Dňa 23.04.2014 mi poverený príslušník PZ predložil vyšetrovací spis s návrhom, aby na XXXXX bola pre uvedený prečin podaná obžaloba. 
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, naktorý zákon ustanovuje trest odňatia slobody, ktorého horná hranica je dva roky. 
	Ďalej som zistil, že obvinený v rámci svojho  výsluchu vyhlásil, že spáchal skutok, za ktorý je trestne stíhaný a prehlásil, že dáva súhlas na podmienečné zastavenie trestného stíhania. 
	Tiež som zistil, že škoda spôsobená obchodnej spoločnosti Východoslovenská distribučná, a.s. XXXXX predmetným prečinom bola obvineným XXXXX tejto obchodnej spoločnosti v celom rozsahu nahradená.
	Obvinený v mieste trvalého pobytu požíva dobrú povesť, pričom doposiaľ nebol odsúdený.
	Vzhľadom na to, že boli splnené podmienky na podamienečné zastavenie trestného stíhania podľa § 216 ods. 1 písm. a/, b/, c/ Tr. por. bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor